Diari Oficial de la Generalitat Valenciana


Sumari del DOGV 8489, del 19-02-2019 (2019/1604)

RESOLUCIÓ de 14 de febrer de 2019, de la Direcció General d'Esport, per la qual s'adjudica una beca per a la realització de pràctiques professionals en la Direcció General d'Esport, vacant per renúncia.
----------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8489

Data del DOGV
:   19-02-2019

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2019/1604


Data del document
:   14-02-2019

Organisme emissor
:   Conselleria d'Educació, Investigació, Cultura i Esport

Tipus de document
:   Resolució

Anàlisi jurídica

 Descriptors 

:   * Conselleria d'Educació, Investigació, Cultura i Esport
    * ajuda pública

RESOLUCIÓ de 14 de febrer de 2019, de la Direcció General d'Esport, per la qual s'adjudica una beca per a la realització de pràctiques professionals en la Direcció General d'Esport, vacant per renúncia. [2019/1604]  
Per Resolució de 28 d'agost de 2017, del director general d'Esport, de la Conselleria d'Educació, Investigació, Cultura i Esport, es concedeixen cinc beques per a la realització de pràctiques professionals en la Direcció General d'Esport (DOGV 8122, 07.09.2017), regulades per la resolució de convocatòria de 28 de març de 2017, del director general d'Esport (DOGV 8016, 06.04.2017), l'Ordre 70/2016, de 15 de novembre, de la Conselleria d'Educació, Investigació, Cultura i Esport, i el Decret 132/2009, de 4 de setembre, del Consell.  
  
En aquesta resolució, la beca professional en la titulació de tècnic superior en Animació d'Activitats Físiques i Esportives s'adjudicava a Manel Reig Giner per un període des de l'11 de setembre de 2017 fins al 10 de setembre de 2018. Aquesta beca es va prorrogar fins al 10 de setembre de 2019, mitjançant resolució de 6 de setembre de 2018, de la Direcció General d'Esport (DOGV 8378, 07.09.2018)  
Manel Reig Giner renuncia a la beca concedida amb efectes d'1 de febrer de 2019, la qual és acceptada mitjançant resolució del director general d'Esport, de 28 de gener de 2019.  
D'acord amb l'apartat segon de la resolució de concessió de 28 d'agost de 2017, en cas que es produïsquen vacants durant el període de gaudi de les beques per renúncia, es pot concedir una nova beca per la resta del període màxim de gaudi d'aquesta, entre les persones integrants de la borsa corresponent indicada en l'annex II de la resolució de concessió.  
Després de consultades les persones integrants de la borsa de reserva corresponent, per ordre de puntuació, es proposa l'adjudicació a favor de la persona següent de la borsa amb disponibilitat.  
Per tot el que s'ha exposat, d'acord amb la base setzena i la disposició addicional primera de l'Ordre 70/2016, resolc:  
  
Primer  
Adjudicar la beca vacant en la Direcció General d'Esport, en la titulació de Tècnic Superior en Animació d'Activitats Físiques i Esportives, a Carles Enric Martínez López, pel període comprés des del 18 de febrer de 2019 fins al 10 de setembre de 2019, tots dos inclosos.  
  
  
Segon  
La quantia global màxima destinada a aquesta beca serà de 7.044,57 euros, que es finançarà a càrrec de l'aplicació pressupostària 09.03.02 del programa 457.10 capítol IV línia de subvenció S8139000, dels pressupostos de la Generalitat per a l'exercici 2019.  
La dotació econòmica mensual d'aquesta beca serà de 1.041,07 euros bruts, d'acord amb la Resolució de 22 de febrer de 2018, de la Conselleria d'Hisenda i Model Econòmic, i l'aplicació de l'increment global que estableix per a la despesa del sector públic valencià la Llei de pressupostos de la Generalitat de 2018.  
Sobre aquest import s'ha de practicar la retenció corresponent a compte de l'Impost sobre la Renda de les Persones Físiques, així com la cotització de la Seguretat Social en els termes establits en el Reial decret 1493/2011, de 24 d'octubre, i totes aquelles que, si escau, puguen correspondre-li.  
Aquesta resolució es publicarà en el Diari Oficial de la Generalitat Valenciana, de conformitat amb l'article 45 de la Llei 39/2015, d'1 d'octubre de 2015, del procediment administratiu comú de les administracions públiques.  
De conformitat amb el que estableixen els articles 112, 123 i 124 de la Llei de procediment administratiu comú de les administracions públiques, i 10, 14 i 46 de la Llei reguladora de la jurisdicció contenciosa administrativa, contra aquesta resolució, que posa fi a la via administrativa, es podrà recórrer potestativament en reposició o bé es podrà interposar directament un recurs contenciós administratiu en els terminis i davant els òrgans que s'indiquen a continuació:  
a) El recurs potestatiu de reposició haurà d'interposar-se davant el conseller d'Educació, Investigació, Cultura i Esport, en el termini d'un mes a comptar a partir de l'endemà de la publicació de la present resolució en el Diari Oficial de la Generalitat Valenciana.  
b) El recurs contenciós administratiu haurà de ser interposat davant el Tribunal Superior de Justícia de la Comunitat Valenciana en el termini de dos mesos a comptar a partir de l'endemà de la publicació de la present resolució en el Diari Oficial de la Generalitat Valenciana.  
  
  
València, 14 de febrer de 2019.- El director general d'Esport: Josep Miquel Moya Torres.